# Makukuhang tulong na pangsuporta at pinansyal

Ang Pamahalaang Queensland ay may pangakong magbibigay ng kapwa kagyat at patuloy-tuloy na suporta sa mga tao at komunidad na naapektuhan ng sakuna.

Makakapagsangguni sa mga di-pampamahalaang organisasyon para sa suporta at mga serbisyo tulad ng pagpapayo, mapagkawanggawang donasyon ng mga paninda at serbisyo, tulong na materyal, at mga pabahay na serbisyo.

Sa pamamagitan ng Department of Communities, Child Safety and Disability Services, maaaring makapagbigay din ng tulong-pinansyal sa mga taong naapektuhan ng isang sakuna at hindi magawang matugunan ang sariling panunumbalik sa dati.

**Pang-emerhensyang Tulong sa Naghihirap**

Ang grant (tulong-pinansyal) na ito ay para sa pagkakaroon kaagad ng mga mahahalagang bagay, kabilang na ang pagkain, damit, gamot o pansamantalang tirahan. Ang kabayaran ay $180 para sa isang taong nag-iisa o hanggang $900 para sa isang pamilyang may limang katao o higit pa.

**Tulong sa Naghihirap para sa Mahahalagang Serbisyo**

Ang grant na ito ay para sa mga indibidwal na diretsong naapektuhan ng kawalan ng isa o higit pang mahahalagang serbisyo (hal. elektrisidad, gaas, tubig o sewerage [alkantarilya]) nang mahigit sa 5 araw, at dahil dito ay dumaranas ng paghihirap at hindi makayang matustusan ang sariling panunumbalik sa dati. Ang kabayaran ay $150 para sa isang taong nag-iisa o hanggang $750 para sa isang pamilyang may 5 katao o higit pa.

**Tulong-Pinansyal para sa Mahahalagang Nilalaman ng Tahanan**

Ang grant na ito, na may pagsusuri ng kinikita, ay tumutulong sa mga taong walang seguro o hindi makakahiling ng seguro, na isang kontribusyon para sa pagkumpuni at mahahalagang nilalaman ng tahanan. Ang kabayaran ay hanggang $1765 para sa isang taong nag-iisa o hanggang $5300 para sa isang mag-asawa/magkapareha o pamilya.

**Tulong-Pinansyal para sa mga Gusali**

Ang grant na ito, na may pagsusuri ng kinikita, ay tumutulong sa mga nararapat na may-ari ng tahanan na walang seguro upang magkumpuni ng kanilang tahanan na nagkaroon ng pagkasira mula sa anumang sakuna. Ang kabayaran ay hanggang $10,995 para sa isang taong nag-iisa o hanggang $14,685 para sa isang mag-asawa/magkapareha o pamilya.

**Pamaraang Pangkaligtasan at Muling Pagkonekta sa Mahahalagang Serbisyo**

Ang programang ito ay nagbibigay ng tulong sa mga may-ari ng tahanan upang muling maikonekta sa mga mahahalagang serbisyo (hal. elektrisidad, gaas, tubig, o sewerage) at makumpuni ang mga pangserbisyong bagay na nasira. Ang programa ay sumasaklaw hanggang sa 4 na muling pagkonekta sa mahahalagang serbisyo na hanggang $200 ang bawat isa. Ang gagawing pagkumpuni sa mga pangserbisyong bagay na ito ay hanggang sa kabuuang $4200.

**Paano mag-aaplay**

Ang mga aplikasyon para sa mga grant na nabanggit sa itaas ay magagawa sa pamamagitan ng paggamit ng online application form sa [www.communityrecovery.qld.gov.au](http://www.communityrecovery.qld.gov.au) o sa pamamagitan ng pagtelepono sa Community Recovery Hotline sa 1800 173 349 kung saan may isang Customer Service Officer na tutulong sa iyo sa pagkumpleto ng aplikasyon sa online, o kaya ay bumisita kayo sa isang Community Recovery Hub kung ito ay bukas. Para sa karagdagang impormasyon, bumisita sa [www.qld.gov.au/communityrecovery](http://www.qld.gov.au/communityrecovery)